2 priedas

Įsakymo

Dėl valstybės ilgalaikio materialiojo turto nuomos viešojo elektroninio konkurso

2023 m. birželio \_\_\_\_ d. Nr. P1-\_\_\_\_\_

**VALSTYBES ILGALAIKIO MATERIALIOJO TURTO NUOMOS VIEŠOJO**

**ELEKTRONINIO KONKURSO BENDROSIOS SĄLYGOS**

|  |  |
| --- | --- |
| Aprašas | Nutarimu patvirtintas Valstybės ir savivaldybių nekilnojamojo turto nuomos viešojo konkurso organizavimo ir vykdymo informacinių technologijų priemonėmis tvarkos aprašas |
| Dalyvis | Lietuvos Respublikos ir užsienio valstybių fiziniai, juridiniai asmenys, juridinio asmens statuso neturintys subjektai, jų filialai ar atstovybės, asmenys, sudarę rašytinį susitarimą dalyvauti e. konkurse ir kartu nuomos teisėmis įsigyti išnuomojamą Nuomos objektą. |
| e. konkursas | Valstybės ilgalaikio materialiojo turto nuomos viešas konkursas, organizuojamas ir vykdomas informacinių technologijų priemonėmis interneto svetainėje [www.evarzytines.lt](http://www.evarzytines.lt) (e-varžytinių sistema) vadovaujantis Aprašu. |
| Nuomininkas | Fizinis ar juridinis asmuo, kuris yra sudaręs Sutartį su Nuomotoju. |
| Nuomos sąlygos | Šios Nuomos objekto nuomos sąlygos. |
| Nuomos objektas | Nuomojamas/ketinamas išnuomoti Nuomotojo patikėjimo teise valdomas valstybės ilgalaikis materialusis turtas ar jo dalis. |
| Nutarimas | Lietuvos Respublikos Vyriausybės 2001 m. gruodžio 14 d. nutarimas Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“. |
| Organizatorius/  Nuomotojas | Valstybės įmonė Turto bankas (įm. kodas 112021042) (toliau - Organizatorius arba Nuomotojas) |
| Pradinis įnašas | Pradinis įnašas - 3 kalendorinių mėnesių nuomos mokestis |
| Skelbimas | VĮ Turto banko interneto svetainėje, e-varžytinių sistemoje ir kitose visuomenės informavimo priemonėse paskelbta informacija apie Nuomos objekto nuomą ir sąlygas. |
| Sutartis | Sutartis, sudaryta tarp Konkurso laimėtojo ir Nuomotojo dėl Nuomos objekto. |

1. **E. konkurso sąlygos:**
2. Organizatorius e. konkursą vykdo Apraše nurodyta tvarka.
3. Dalyvis ketinantis dalyvauti e. konkurse, privalo užsiregistruoti į konkretų e. konkursą e-varžytynių sistemoje. Registracija leidžiama tik nurodytu registracijos laikotarpiu prie sistemos prisijungusiam naudotojui. Asmuo, pradėdamas registraciją į konkretų e. konkursą, turi būti sumokėjęs dalyvio registravimo mokestį ir pradinį įnašą.
4. E. konkurse ketinantys dalyvauti *juridiniai asmenys*, taip pat juridinio asmens statuso neturintys subjektai, jų filialai ar atstovybės, registruodamiesi į e. konkursą, papildomai pateikia šių dokumentų skaitmenines kopijas, patvirtintas teisės aktų nustatyta tvarka:
   * 1. juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, patvirtintą kopiją;
     2. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, patvirtintą kopiją;
     3. kompetentingo valdymo organo sprendimo dėl dalyvavimo e. konkurse, jeigu pagal asmens steigimo dokumentus ar teisės aktus sprendimą dėl dalyvavimo e. konkurse turi priimti valdymo organas, patvirtintą kopiją;
     4. atstovo įgaliojimų patvirtinimo dokumentų patvirtintas kopijas;
     5. rašytinio susitarimo dėl ketinimo nuomos teisėmis kartu įsigyti išnuomojamą Nuomos objektą patvirtintas kopijas, jeigu e. konkurse ketina dalyvauti keli asmenys arba asmenų grupė;
     6. rašytinį paaiškinimą, kokiam tikslui e. konkurso dalyvis naudos Nuomos objektą; dokumentus, kuriais patvirtinama, kad e. konkurso dalyvio veikla atitinka Nuomos objekte nurodytą (as) veiklą (as), kuriai išnuomojamas Nuomos objektas, bet neapsiribojant šia informacija ir dokumentais. Tuo atveju, kai Dalyvis ketina vykdyti Nuomos objekte kitą nei administracinę, bet leidžiamą pagal Lietuvos Respublikos Vyriausybės 2011 m. spalio 12 d. nutarimu Nr. 1178 patvirtinto Statinio (jo patalpų) naudojimo ne pagal paskirtį atvejų ir tvarkos aprašo 5 ir 51 punktus veiklą, Dalyvis su planuojamos veiklos aprašymu turi nurodyti konkretų minėto aprašo papunktį, kurį atitiks ši veikla.
     7. tuo atveju, jei e. konkurse dalyvauja ūkio subjektų grupė, jungtinės veiklos sutarties tinkamai patvirtintą kopiją;
     8. dokumento kopiją patvirtinantį apie sumokėtą Skelbime nurodytą dalyvio registracijos mokestį pradinį įnašą;
     9. kitus e. konkurso sąlygose nurodytus dokumentus ar informaciją.
5. E. konkurse ketinantys dalyvauti *fiziniai asmenys*, registruodamiesi į e. konkursą, papildomai pateikia šių dokumentų skaitmenines kopijas:
   * 1. atstovo įgaliojimų patvirtinimo dokumentų patvirtintas kopijas;
     2. rašytinio susitarimo dėl ketinimo nuomos teisėmis kartu įsigyti išnuomojamą Nuomos objektą patvirtintas kopijas, jeigu e. konkurse ketina dalyvauti keli asmenys arba asmenų grupė;
     3. rašytinį paaiškinimą, kokiam tikslui e. konkurso dalyvis naudos Nuomos objektą; dokumentus, kuriais patvirtinama, kad e. konkurso dalyvio veikla atitinka Nuomos objekte nurodytą (as) veiklą (as), kuriai išnuomojamas Nuomos objektas, bet neapsiribojant šia informacija ir dokumentais. Tuo atveju, kai Dalyvis ketina vykdyti Nuomos objekte kitą nei administracinę, bet leidžiamą pagal Lietuvos Respublikos Vyriausybės 2011 m. spalio 12 d. nutarimu Nr. 1178 patvirtinto Statinio (jo patalpų) naudojimo ne pagal paskirtį atvejų ir tvarkos aprašo 5 ir 51 punktus veiklą, Dalyvis su planuojamos veiklos aprašymu turi nurodyti konkretų minėto aprašo papunktį, kurį atitiks ši veikla;
     4. tuo atveju, jei e. konkurse dalyvauja ūkio subjektų grupė, jungtinės veiklos sutarties tinkamai patvirtintą kopiją;
     5. dokumento kopiją patvirtinantį apie sumokėtą Skelbime nurodytą dalyvio registracijos mokestį ir pradinį įnašą;
     6. kitus e. konkurso sąlygose nurodytus dokumentus ar informaciją.
   1. E. konkurse ketinantys dalyvauti *užsienio subjektai*, registruodamiesi į e. konkursą, papildomai pateikia užsienio valstybės pilietybės patvirtinimo dokumento arba užsienio valstybės nuolatinio gyventojo statuso patvirtinimo dokumento nuorašus, o užsienio juridiniai asmenys – registravimo pažymėjimą ir įstatus ar kitus juos atitinkančius steigimo dokumentus, legalizuotus ar patvirtintus pažyma (Apostille), jeigu Lietuvos Respublikos tarptautinės sutartys ar Europos Sąjungos teisės aktai nenumato kitaip.
   2. Atsiskaitomoji sąskaita dalyvio registravimo mokesčiui ir pradiniam įnašui sumokėti - Nr. LT51 7044 0600 0044 3925 AB SEB banke.

*Gavėjas - VĮ Turto bankas, įm. k. 112021042, mokėtojas (asmuo, ketinantis dalyvauti e. konkurse), mokėjimo paskirtis - konkretaus e. konkurso numeris (nurodytas https://www.evarzytynes.lt/evs/ interneto svetainėje).*

* 1. E. konkurso dalyviu laikomas asmuo, kuris iki skelbime nurodyto termino pabaigos yra pateikęs visus reikalaujamus dokumentus ir informaciją, kurių tinkamumą įvertino Organizatorius, į Organizatoriaus nurodytą sąskaitą yra sumokėję registracijos mokestį ir pradinį įnašą ir kuris yra gavęs Organizatoriaus pranešimą apie patvirtintą jo registraciją į e. konkursą. Organizatorius nustatęs, kad Dalyvis pateikė netikslius, neišsamius dokumentus ar duomenis ar jų trūksta, gali paprašyti Dalyvį tokius dokumentus ar duomenis patikslinti, papildyti arba paaiškinti per Organizatoriaus nustatytą protingą terminą. Asmuo, nepateikęs reikalaujamų dokumentų ir informacijos arba pateikęs netinkamus dokumentus ir informaciją, nesumokėję registracijos mokesčio ir (arba) pradinio įnašo, gauna pranešimą apie nepatvirtintą registraciją į e. konkursą.
  2. E. konkurso dalyvio registravimo mokestis dalyviams negrąžinamas, išskyrus Aprašo 27 punkte nurodytus atvejus ir neįskaitomas į nuompinigius.
  3. Pradinis įnašas e. konkurso dalyviams, nepripažintiems laimėtojais, e. konkurse nedalyvavusiems asmenims, taip pat asmenims, sumokėjusiems pradinį įnašą, bet neįregistruotiems e. konkurso dalyviais, taip pat Aprašo 26 punkte nurodytais atvejais, grąžinamas per 5 darbo dienas.
  4. E. konkurso laimėtoju pripažįstamas e. konkurso dalyvis, iki e. konkurso pabaigos pasiūlęs didžiausią nuompinigių dydį (Eur/mėn. be PVM) už Nuomos objektą.
  5. Pasibaigus e. konkursui, e-varžytinių sistemoje paskelbiamas didžiausias pasiūlytas nuompinigių dydis (Eur/mėn. be PVM) už Nuomos objektą ir e. konkurso laimėtojui išsiunčiamas pranešimas apie laimėtą e. konkursą, o nelaimėjusiems e. konkurso dalyviams išsiunčiamas pranešimas, kad e. konkurso nelaimėjo.
  6. Visa su e. konkursu susijusi korespondencija bei dokumentai, kuriais yra keičiamasi tarp Organizatoriaus ir dalyvio, turi būti parengta lietuvių kalba. Jei su e. konkursu susijusi korespondencija bei dokumentai parengti ne lietuvių kalba, kartu turi būti pateikiami tinkamai atlikti ir patvirtinti vertimai į lietuvių kalbą. Dokumentai neišversti į lietuvių kalbą nenagrinėjami. Tinkamu vertimo patvirtinimu laikomas patvirtinimas, kai vertimą patvirtina savo parašu dalyvis, kai dalyvis yra fizinis asmuo, arba dalyvio vadovas arba vadovo įgaliotas asmuo, kai dalyvis - juridinis asmuo. Patvirtinimas turi būti atliktas lietuvių kalba arba išverstas į lietuvių kalbą.
  7. Organizatorius per 3 darbo dienas nuo e. konkurso pabaigos e. konkurso laimėtojui išsiunčia pranešimą, kuriame nurodo Nuomos objekto nuomos sutarties pasirašymo vietą, datą ir laiką.
  8. E. konkurso Organizatorius bet kuriuo metu iki Sutarties sudarymo turi teisę nutraukti e. konkursą, Aprašo 24 punkte nurodytais atvejais.
  9. Sutarties projektas pateiktas e-varžytinių sistemoje ir www.turtas.lt.
  10. Organizatorius neatlygina Dalyviui jokių išlaidų, susijusių su dokumentų dalyvauti e. konkurse parengimu ir pateikimu, taip pat išlaidų, susijusių su: 1) dokumentų kopijavimu, spausdinimu, pašto ar kurjerių pašto paslaugomis; 2) komandiruotėmis ir susirinkimais, transportu, apgyvendinimu, atlyginimais, mokesčiais advokatams, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu e. konkurse. E. Konkurso organizatorius taip pat neatlygina e. konkurse dalyvaujančių Dalyvių nuostolių ar netekimų, jei e. konkurso rezultatai Dalyvių ar bet kokių kitų trečiųjų asmenų iniciatyva būtų ginčijami, panaikinti, pripažįstami negaliojančiais bet kokiomis teisėtomis priemonėmis.
  11. Dalyvis registruodamasis į konkretų e. konkursą e-varžytynių sistemoje patvirtina, jog yra įsivertinęs Nuomos objekto techninę būklę ir visas kitas Nuomos sąlygose nurodytas sąlygas. Dalyvis patvirtina, jog šias e. konkurso sąlygas atidžiai perskaitė ir su jomis sutinka, taip pat patvirtina, jog jo e-varžytynių sistemoje pateikta informacija ir duomenys yra teisingi ir apima viską, ko reikia tinkamam Sutarties įvykdymui.
  12. Informacija apie Nuomos objekto apžiūros laiką (asmens atsakingo už Nuomos objekto apžiūrą kontaktiniai duomenys), e. konkurso Dalyvių registracijos terminą (pradžios ir pabaigos datos ir terminai), e. konkurso pradžios ir pabaigos data ir laikas bei kitos Nuomos objekto nuomos sąlygas skelbiamos Skelbime.
  13. Konkursas skelbiamas [www.turtas.lt](http://www.turtas.lt), www.aruodas.lt ir [www.evarzytines.lt](http://www.evarzytines.lt). E. konkurso dokumentai bei Sutarties projektas pateikiami [www.turtas.lt](http://www.turtas.lt) ir [www.evarzytines.lt](http://www.evarzytines.lt).

1. **SPECIALIOSIOS NUOMOS OBJEKTO NUOMOS SĄLYGOS:**
2. Nuomos objektas nuomojamas Skelbime nurodytai veiklai. Visais atvejais Nuomos objekte draudžiama sandėliuoti sprogias, naftos, pavojingas chemines medžiagas, ir bet kokias medžiagas, kurios gali daryti įtaką ar pakenkti žmogaus sveikatai ir aplinkai taip pat - sprogmenis bei pirotechniką.
3. Nuomininko Nuomos objekte vykdoma veikla negali prieštarauti LR teisės aktų reikalavimams.
4. Nuomos objektas yra išnuomojamas esamos būklės ir Nuomos objekto pagerinimus/ pritaikymus/ pertvarkymus pagal savo veiklos poreikius bei Nuomos objekto kapitalinio remonto / rekonstravimo darbus Nuomininkas atliks savo lėšomis ir tik gavęs rašytinį Nuomotojo sutikimą. Nuomininkas privalės Nuomotojui pateikti, aiškius ir Nuomotojui suprantamus Nuomos objekto pertvarkymo/perplanavimo planus/projektus, aiškiai ir suprantamai išdėstyti savo planuojamos veiklos procesus bei pateikti kitus Nuomotojo prašomus dokumentus.
5. Nuomininkas privalės visą Nuomos terminą savo sąskaita ir rizika tinkamai atlikti Nuomos objekto paprastąjį remontą. Prieš atlikdamas Nuomos objekto paprastojo remonto darbus Nuomininkas turės gauti rašytinį Nuomotojo sutikimą. Paprastasis remontas suprantamas taip, kaip nurodyta STR 1.01.08:2002 „Statinio statybos rūšys".
6. Nuomininko lėšos, panaudotos šių Nuomos sąlygų 2.3 p. ir 2.4 p. nurodytiems darbams atlikti, į Nuomos mokestį neįskaitomos ir Nuomininkas neturės teisės į šių išlaidų atlyginimą. Nuomininkui, pagerinusiam valstybės turtą, išlaidos taip pat nebus atlyginamos. Tuo atveju, jeigu Nuomos objekto pagerinimus/ pritaikymus/ pertvarkymus pagal savo veiklos poreikius bei Nuomos objekto kapitalinio remonto / rekonstravimo darbus bus galima pašalinti iš Nuomos objekto nepadarant jam žalos ir nebloginant Nuomos objekto būklės, Nuomininkas turės teisę ir pareigą savo sąskaita ir rizika pašalinti juos iki Nuomos termino pabaigos, atstatant pradinę Nuomos objekto būklę. Nuomininkas atsakys už bet kokią Nuomininko atliktų darbų, įskaitant bet nepasiribojant pagerinimo, pritaikymo/pertvarkymo, paprastojo remonto darbų, ir pan. žalą, padarytą Nuomos objektui ir (ar) kitam turtui, įskaitant atsitiktinę žalą, ir privalės nedelsiant apie tai pranešti Nuomotojui.
7. Nuomininkas privalės turėti ir Nuomotojui paprašius pateikti visus pagal teisės aktų reikalavimus jo Nuomos objekte vykdomai veiklai reikalingus Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus ir užtikrinti, kad jo Nuomos objekte vykdoma veikla atitiktų teisės aktus reglamentuojančius tokią veiklą. Už šiame punkte nurodytų reikalavimų nesilaikymo kilusias pasekmes visais atvejais bus atsakingas Nuomininkas.
8. Nuomininkas įsipareigos laikytis: saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, gaisrinės saugos, techninių ir kitų reikalavimų susijusių su jo vykdoma veikla Nuomos objekte. Nepažeisti trečiųjų asmenų interesų ir užtikrinti, kad šiame punkte nurodytų reikalavimų laikytųsi ir Nuomininko pasitelkti tretieji asmenys. Už šiame punkte nurodytų reikalavimų nesilaikymo kilusias pasekmes visais atvejais bus atsakingas Nuomininkas.
9. Nuomininkas įsipareigos Nuomos objektą naudoti pagal Sutartyje nurodytą paskirtį, Nuomos objektą prižiūrėti ir užtikrinti gerą jo būklę. Pasibaigus Sutarčiai arba Nuomotojui ar Nuomininkui nutraukus ją prieš terminą, Nuomininkas įsipareigos Nuomotojui grąžinti Nuomos objektą tokios būklės, kokios buvo perduotas Nuomininkui perdavimo metu, atsižvelgiant į natūralų nusidėvėjimą ir atliktus suderintus su Nuomotoju Turto pagerinimus/pertvarkymus, jei Sutarties vykdymo metu raštu nebus susitarta kitaip.
10. Nuomininkas turės teisę subnuomoti Nuomos objektą (ar jo dalį) ar suteikti tretiesiems asmenims kokias nors kitas teises naudotis Nuomos objektu (ar jo dalimi) tik prieš tai gavęs rašytinį Nuomotojo sutikimą .
11. Nuomininkas neturės teisės perleisti visų ar dalies savo teisių ir (ar) pareigų, kylančių iš Sutarties, įkeisti Nuomos objekto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų Nuomos objekto nuomos teisių.
12. Nuomininkas privalės visą Sutarties galiojimo laikotarpį sudaryti Nuomotojui sąlygas tikrinti Nuomos objekto būklę bei leisti ir netrukdyti Nuomotojui aprodyti Nuomos objektą būsimam naudotojui, nuomininkui ar įgijėjui.
13. Sutartis nesuteiks Nuomininkui teisės Nuomos objekto adresu registruoti bet kokių juridinių asmenų ar jų filialų bei atstovybių buveinių.
14. Nuomininkas, be Nuomos mokesčio, kas mėnesį apmokės:
15. komunalinius mokesčius;
16. eksploatavimo išlaidas;

2.13.3. Nuomos objekto draudimo ir Nuomotojo/Nuomininko civilinės atsakomybės susijusios su Nuomos objekto valdymu ir priežiūra (išskyrus Nuomininko vykdomą veiklą Nuomos objekte) draudimo išlaidas;

*Nuomotojas įsipareigoja užtikrinti, kad visą Sutarties galiojimo laikotarpį, pagal Nuomotojo ir draudimo įmonės sudarytos draudimo sutarties sąlygas būtų apdraustas Nuomos objektas ir (ar) su Nuomos objekto valdymu ir priežiūra (išskyrus Nuomininko vykdomą veiklą Nuomos* *objekte)* *susijusi* *civilinė atsakomybė. Atitinkamos draudimo išlaidos yra įtraukiamos į eksploatavimo išlaidas.*

2.13.4. žemės nuomos mokestį už valstybinės žemės sklypo (-ų) nuomą;

*Tuo atveju, kai Nuomos objektas yra suformuotame ir Nuomotojo patikėjimo teise valdomame žemės sklype, be Nuomos objekto Sutarties Nuomininkas privalės sudaryti ir žemės sklypo nuomos sutartį vadovaujantis 1999-03-03 LRV nutarimu Nr. 260 „Dėl naudojamų kitos paskirties valstybinės žemės sklypų perdavimo ir nuomos".*

1. Nuomininkas privalės mokėti Nuomos mokestį ne vėliau kaip iki einamojo mėnesio 10 (dešimtos) dienos (jeigu tai ne darbo diena - iki kitos po jos einančios darbo dienos) pagal Nuomotojo pateiktą sąskaitą. Kitus mokesčius susijusius su Nuomos objekto naudojimu - Sutartyje nustatytomis sąlygomis ir terminais.
2. Nuomininkas, per Sutartyje nustatytus terminus nesumokėjęs Nuomos mokesčio ar kitų Sutartyje nurodytų su Nuomos objekto naudojimu susijusių mokesčių (jų dalį) Nuomotojui moka 0,05 proc. dydžio delspinigius nuo visos nesumokėtos sumos už kiekvieną pavėluotą dieną iki visiško skolos sumokėjimo (iki visiško prievolės įvykdymo). Delspinigių sumokėjimas neatleidžia Nuomininko nuo pagrindinės prievolės įvykdymo.

2.16. Sutarties sąlygos Sutarties galiojimo laikotarpiu galės būti keičiamos Sutartyje nustatyta tvarka.

1. **Asmens duomenų apsauga**

3.1. Nuomotojo darbuotojai, įgalioti vykdyti valstybės turto nuomos konkursus bei, jų pagrindu, sudaryti ir vykyti valstybės turto nuomos sutartis, tvarko Konkurso Dalyvių ir/arba nuomos konkurso dalyvius atstovaujančių darbuotojų ar kitų jų įgaliotų asmenų asmens duomenis Konkurso vykdymo bei nuomos sutarčių sudarymo ir vykdymo tikslu. Tai atliekama vadovaujantis galiojančiomis Valstybės įmonės Turto banko asmens duomenų tvarkymo taisyklėmis, kurios yra patvirtintos generalinio direktoriaus 2018 m. spalio 19 d. įsakymu Nr. P1-269.

3.2. Tvarkomi yra tie asmens duomenys, kuriuos Konkurso Dalyviai (fiziniai asmenys) / Konkurso Dalyvių (juridinių asmenų) darbuotojai ar kiti įgalioti asmenys Nuomotojui pateikia Konkurso metu ir/ar nuomos sutarties sudarymo bei vykdymo metu (*vardas ir pavardė, asmens tapatybę patvirtinančio dokumento (Lietuvos Respublikos piliečio paso ir (arba) asmens tapatybės kortelės) numeris, išdavimo data, galiojimo data, asmens kodas, gimimo data, gyvenamosios vietos adresas, elektroninio pašto adresas, telefono ryšio numeris*). Šių duomenų tvarkymo pagrindas – viešųjų funkcijų vykdymas nuomos konkursų vykdymo metu (BDAR 6 str. 1 d. e p.) ir, po nuomos sutarties pasirašymo, - sutarties vykdymas (BDAR 6 str. 1 d. b p.).

3.3. Daugiau informacijos apie asmens duomenų tvarkymą, duomenų subjektų teisių įgyvendinimą valstybės įmonėje Turto banke, taip pat duomenų apsaugos pareigūno kontaktiniai duomenys pateikiami interneto adresu <https://www.turtas.lt/lt/administracine-informacija/asmens-duomenu-apsauga/>. Informaciją apie asmens duomenų tvarkymą Dalyviai rasti dokumente „Valstybės įmonės Turto banko asmens duomenų tvarkymo taisyklės“, o su turimomis teisėmis ir jų įgyvendinimo tvarka gali susipažinti dokumente „Duomenų subjektų teisių įgyvendinimo valstybės įmonėje Turto banke tvarkos aprašas“.

3.4. Vadovaujantis Valstybės įmonės Turto banko dokumentacijos planu, materialiojo turto nuomos komisijos posėdžių protokolai, kurių priedais yra Konkurso Dalyvių paraiškos, saugomi 10 metų.

3.5. Dalyvis (fizinis asmuo) šiomis sąlygomis yra informuojamas, jog, sudarius nuomos sutartį, šios sutarties įvykdymo tikslu, remiantis Bendrojo duomenų apsaugos reglamento 6 str. 1 d. b) punktu, Nuomotojas Paraiškoje ir/ar sutartyje nurodytus nuomininko, laimėjusio Konkursą, asmens duomenis (vardas, pavardė, asmens kodas, gyvenamosios vietos adresas, telefono numeris ir el. pašto adresas) bei sutarties sudarymo data ir atitinkamų prietaisų (skaitliukų) rodmenys pateiks vandenį, dujas, elektros energiją, šilumos energiją bei komunalines (šiukšlių išvežimas, bendro naudojimo patalpų ir teritorijos valymas ir kt.), ryšių, draudimo, administravimo arba kitas su nuomos objekto nuoma arba nuomos objektu susijusias paslaugas teikiantiems asmenims, taip pat nuomojamo valstybės turto pirkėjui (pirkėjui asmens duomenys teikiami tik po atitinkamo turto pirkimo-pardavimo sutarties sudarymo).